kardosdrur/scandi-wiki huggingface dataset:
Hee

Hee er en landsby i Vestjylland med . Hee er beliggende nær Stadil Fjord syv kilometer nord for Ringkøbing, 36 kilometer sydvest for Holstebro og 50 kilometer vest for Herning. Byen hører til Ringkøbing-Skjern Kommune og er beliggende i Region Midtjylland.

Landsbyen hører til Hee Sogn og Hee Kirke ligger i byen. Hee Station er station på Den vestjyske længdebane.

Fiske og Familiepark West, det tidligere Sommerland Vest, ligger ved Hee.

Slægten Hee, som blandt andre tæller biskop Jørgen Hee (1714-1788), er opkaldt efter landsbyen Hee, hvorfra den oprindeligt stammer.

I.C. Christensen boede i mange år i Hee, og lod i 1907 et nyt hus opføre i holstensk stil. Her boede han frem til sin død i 1930. I.C. Chrsitensens hus i Hee rummer i dag en udstilling om politikerens liv og virke samt et lokalhistorisk arkiv for Hee. Udstillingen i huset er overvejende åbent i månederne juli og august. Frederik 8. og hans dronning Louise besøgte konseilspræsidenten og hans hustru i Hee d. 2. august 1908.

Se også 
 Hee Kirke
 Hee.dk

Kilder 

Byer i Ringkøbing-Skjern Kommune
Kloster (by)

Kloster er en lille by i Vestjylland med . Kloster er beliggende mellem Vesterhavet, Stadil Fjord og Ringkøbing Fjord. Byen ligger syv kilometer nordvest for Ringkøbing, 48 kilometer sydvest for Holstebro og 55 kilometer vest for Herning. Kloster hører til Ringkøbing-Skjern Kommune og er beliggende i Region Midtjylland.

Den hører til Ny Sogn og Ny Sogn Kirke ligger i byen.

Byen er kendt for dens lysstøberi og holmsland skole.

Kilder 

Byer i Ringkøbing-Skjern Kommune
Ådum

Ådum er en landsby i Vestjylland med . Ådum er beliggende 12 kilometer sydøst for Skjern, seks kilometer sydøst for Tarm og 30 kilometer nordvest for Grindsted. Byen hører til Ringkøbing-Skjern Kommune og er beliggende i Region Midtjylland.

Landsbyen hører til Ådum Sogn, og Ådum Kirke samt Ådum Skole ligger i byen.

Aktiviteter, seværdigheder i Ådum:

Aadum PullingArena: Lokal arena for traktortræk herunder DTP-arrangementer.

Kilder 

Byer i Ringkøbing-Skjern Kommune
Ølstrup

Ølstrup er en by i Vestjylland med , beliggende 6 km vest for Spjald, 15 km vest for Videbæk og 13 km øst for Ringkøbing. Byen hører til Ringkøbing-Skjern Kommune og ligger i Region Midtjylland. Regionen kårede i 2014 Ølstrup til "årets landsby".

Ølstrup ligger i Ølstrup Sogn, og Ølstrup Kirke ligger i byen.

Faciliteter 
Ølstrup Friskole er en Grundtvig-Koldsk grundskole med ca. 60 elever, der får undervisning på 0.-7. klassetrin. Friskolen blev oprettet i 1992, da kommuneskolen lukkede. I skolelokalerne var der også sognegård og børnehaven Mariehønen indtil man i 2017 indviede et nyt børnehus (Børnenes Rige) og multihuset Kernen. De to bygninger ligger med udsigt til Vanting Sø og har kostet 18 mio. DKK, hvoraf de 5 er bidrag fra en vindmøllepark med 22 møller.

Byen har også en Dagli'Brugs.

Historie 
Målebordsbladet fra 1800-tallet viser en skole og et fattighus ved Ølstrup Kirke. I starten af 1900-tallet havde Ølstrup et forsamlingshus (opført 1901) og et andelsmejeri. Målebordsbladet fra 1900-tallet benytter navnet Mejeriby.

Jernbanen 
Ølstrup fik station på Ringkøbing-Ørnhøj-Holstebro Jernbane (1911-61). Stationen lå ½ km sydvest for byen på den anden side af Ølstrup Bæk og hed Lervang Station. Som navnet siger, var der her en forekomst af mergel. Det var en stor del af banens godstransport.

Stationsbygningen er bevaret på Flytkær 5. Ved stationen er der en planche om mergelgravningen.

Noter

Eksterne kilder/henvisninger 

 Velkommen til Ølstrups hjemmeside
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Ringkøbing-Skjern Kommune
Everybody Else Is Doing It, So Why Can't We?

Everybody Else Is Doing It, So Why Can't We? er et album med det irske rockband The Cranberries, fra 1993. The Cranberries havde deres succes i 1990'erne.

Trackliste 
Musikken er skrevet af Dolores O'Riordan / Noel Hogan og teksterne af O'Riordan.
 "I Still Do" – 3:16
 "Dreams" – 4:32
 "Sunday" – 3:30
 "Pretty" – 2:16
 "Waltzing Back" – 3:38 (musik: O'Riordan)
 "Not Sorry" – 4:20
 "Linger" – 4:34
 "Wanted" – 2:07
 "Still Can't..." – 3:38
 "I Will Always" – 2:42 (musik: O'Riordan)
 "How" – 2:51 (musik: O'Riordan)
 "Put Me Down" – 3:33

Album fra 1993
Album fra Irland
Deborah

Deborah (HWV 51) er et oratorium af Georg Friedrich Händel. Det er et af Händels første oratorier og er baseret på en libretto af Samuel Humphreys. Det fik premiere på King's Theatre i London den 17. marts 1733. 

Historien i værket finder sted på en enkelt dag og er baseret på bibelske historier fra 4. og 5. bog i Dommernes Bog. Israelitterne har været underkuede i 20 år af kanaanæerne, da profetinden Deborah forudsiger, at den kanaanæiske hærfører Siseras død skal forårsages af en kvinde. Den israelitiske hærfører Barak fører dem i kamp mod kanaanæerne, og de går sejrende ud af kampen, fordi Jael, der er gift med en ven af Sisera, myrder ham under kampen. Værket slutter med, at de fejrer sejren.

Roller

Eksterne links 
 Librettoen  til Deborah
 Partituret  til Deborah (red. Friedrich Chrysander, Leipzig 1869) 
 Program  fra Boston Cecilia

Værker af Georg Friedrich Händel
Musik fra England
Global Kontakt

Global Kontakt (tidligere Afrika Kontakt) er en dansk aktivistorganisation og NGO som hører til på Nørrebro i København. Afrika Kontakt hed tidligere blandt andet Sydafrika Kontakt.

Aktiviteterne har fra organisationens start i 1978 været udført af frivillige aktivister, hvor temaerne i tidens løb har omhandlet bl.a. kampen mod hvidt mindretalsstyre i det sydlige Afrika, isolation af apartheidstyret i Sydafrika, og støtte til afrikanske befrielsesbevægelser. Det er de frivillige der har ansvaret for de projekter i Danmark og Afrika, som Global Kontakt organiserer sammen med partnerorganisationerne. Global Kontakt har projekter i Zimbabwe, Swaziland, Sydafrika, Zambia og Uganda. Global Kontakt samarbejder med folkelige bevægelser og organisationer i Afrika, som forsøger at styrke demokratiet i deres respektive lande, og gøre de fattigste bevidste om deres sociale og økonomiske rettigheder. Global Kontakt arbejder desuden med advocacy og lobbyvirksomhed i Danmark og EU.

Referencer

Eksterne henvisninger 
 Afrika Kontakts hjemmeside
 Afrika Kontakts Strategiplan 2010-2013

Ngo'er
Foreninger fra Danmark
Den tredje verden
Internationale solidaritetsbevægelser
Borris

Borris har flere betydninger:
Steder:
 Borris (by) – by i Sønder Borris Sogn, Ringkøbing-Skjern Kommune
 Nørre Borris Sogn eller blot Borris Sogn – tidligere navn på Sparkær Sogn, Viborg Kommune
 Borris (Irland) – by i County Carlow, Irland
Navne:
 Boris (navn) – navn.
Tim

Tim er et almindeligt drengenavn.

Drengenavne
Kloster (flertydig)

Kloster har flere betydninger:
 Kloster – bygningskompleks og bolig for en religiøs gruppe
 Kloster (Kristendom)
 Kloster (musik) – et dansk musikprojekt
Steder
 Kloster (by) – en by i Ny Sogn, Ringkøbing-Skjern Kommune
 Kloster (Sennels Sogn) – en bebyggelse i Sennels Sogn, Thisted Kommune
 Kloster (Skjern Sogn) – en bebyggelse i Skjern Sogn, Ringkøbing-Skjern Kommune
 Kloster (Vilslev Sogn) – en bebyggelse i Vilslev Sogn, Esbjerg Kommune

 Kloster (Hedemora kommun) – by i Hedemora kommun, Dalarna, Sverige
 Klosteret (natklub) - en natklub i København
 Kloster (Østrig) – kommune i Steiermark, Østrig
John Gordon

John Gordon er en dansk sangskriver og musikproducer. Sammen med amerikanske Julie Frost skrev han Lena Meyer-Landruts sang "Satellite", som vandt for Tyskland i Eurovision Song Contest 2010. Sangen solgte over 100.000 digitale downloads i den første uge, hvilket gør det til den hurtigst sælgende digitale single nogensinde i Tyskland. Ved Dansk Melodi Grand Prix 2011 blev Gordon inviteret med på et wildcard af DR og skrev sangen "Sleepless" til den 17-årige sangerinde Anne Noa, der fik en andenplads.
I 1998 udgav Gordon albummet Talking About the Weather sammen med Lene Dissing i bandet Steam. Flere af singlerne, især førstesinglen "Lover", blev spillet massivt på de danske radiostationer. Siden har han bl.a. skrevet og produceret for danske artister som Michael Learns to Rock og Simon Mathew.

Gordon bor i Fløjstrup, som er en forstad af Beder nær Århus.

Sejre 
 2010: Eurovision Song Contest - "Satellite"
 2010: 1LIVE Krone – Best Single "Satellite"

Nomineringer 
 2011: Echo - Radio Echo for "Satellite" (Lena Meyer-Landrut)
 2011: Echo - Single of the Year – "Satellite" (Lena Meyer-Landrut)
 2011: Echo - Album of the Year – "My Cassette Player" (Lena Meyer-Landrut)
 2011: Comet - Best Song – "Satellite" (Lena Meyer-Landrut)

Certifications 
 2010 Triple Platinum Single Germany "Satellite"  Lena Meyer-Landrut
 2010 Gold Single Sweden "Satellite" Lena Meyer-Landrut
 2010 Platinum Single Switzerland "Satellite" Lena Meyer-Landrut
 2010 5x Gold Album Germany My Cassette Player Lena Meyer-Landrut

Referencer

Ekstern henvisning 
 

Musikproducere fra Danmark
Sangskrivere fra Danmark
Vindere af Eurovision Song Contest
Personer fra Aarhus
Dansksprogede forfattere fra Danmark
Velling

Velling kan henvise til flere stednavne i Danmark:

 Velling (Ringkøbing-Skjern Kommune) – landsby i Velling Sogn, Ringkøbing-Skjern Kommune
 Velling (Silkeborg Kommune) – bebyggelse, ejerlav i Bryrup Sogn, Silkeborg Kommune

Se også:
 Vellinge – by i Skåne, Sverige
 Vellinge (Bederslev Sogn) – bebyggelse, ejerlav i Bederslev Sogn, Nordfyns Kommune
Joshua Radin

Joshua Radin er en singer/songwriter fra Cleveland, Ohio i USA.

Hans første single "Winter" blev brugt i tv-serien Scrubs. Senere er hans sange blevet brugt i mange andre amerikanske tv-serier som Grey's Anatomy, Brothers And Sisters, 90210, One Tree Hill, Bones og House.

"I'd Rather With You" er Joshua Radin's første single i UK, hvor den har været Record Of The Week hos Scott Mills.

Diskografi 
 We Were Here (2006)
 Simple Times (2009)
 The Rock on the Tide (2010)
 Underwater (2012)
 Wax Wings (2013)

Musikere fra USA
Hoven

Hoven kan henvise til flere stednavne:
 Hoven (Mygdal Sogn) – en bebyggelse i Mygdal Sogn, Hjørring Kommune
 Hoven (Ringkøbing-Skjern Kommune) – en bebyggelse i Hoven Sogn, Ringkøbing-Skjern Kommune
 Hoven (Aaby Sogn) – en bebyggelse i Aaby Sogn, Jammerbugt Kommune

USA:
 Hoven (South Dakota) – by i South Dakota, USA
Inna

Elena Alexandra Apostoleanu, bedre kendt som Inna (født 16. oktober 1986) er en rumænsk pop-sangerinde. Hun debuterede i 2008 med albummet ”Hot”, som er produceret af Play & Win. I august 2010 udgav Inna sangen "Sun Is Up". Den er instrueret af Alex Herron, som tidligere har arbejdet med Taio Cruz, Ke$ha, Drake og Basshunter. Derudover har Inna slået igennem med numre, såsom "Déjà-Vu" og "Amazing".

Eksterne henvisninger 
 

Musikere fra Rumænien
Passtime Poets

Passtime Poets er en Rock/Pop-band fra Danmark.
 
Gruppen udsendte i efteråret 2008 en EP "Mt. Everlast", hvorfra singlen "Hollywood" kom i rotation på P3.

Også udlandet fattede interesse for rockkvartetten, som fik airplay i bl.a. Tyskland, Færøerne og England, hvor de er i stald hos selskabet Reeks Music.

Passtime Poets gik indtil 2007 under navnet Amazonair og har base i deres eget studie på Islands Brygge.

Gruppen spiller britisk beatpop med referencer til Morrissey, Suede, Blur og Pet Shop Boys.

Musikgrupper fra Danmark
Musikgrupper fra 2008
Højmark

Højmark kan henvise til flere stednavne i Danmark:
 Højmark (Ringkøbing-Skjern Kommune) – landsby i Sønder Lem Sogn, Ringkøbing-Skjern Kommune
 Højmark (Sønderborg Kommune) – bebyggelse i Rinkenæs Sogn, Sønderborg Kommune
Navn:
 Højmark – efternavn
Fragma

Fragma er en dancegruppe fra Tyskland.

De er mest kendt for deres hit "Toca's Miracle" fra 2000.

Diskografi 
 Toca (2001)
 Embrace (2002)

Musikgrupper fra Tyskland
T'Pau

T'Pau er en popgruppe fra Storbritannien med Carol Decker. Gruppen er i Danmark nok mest kendt for 80'er-hittet "China in your hand" samt "Heart and soul".

Diskografi 
 Bridge of spies (1987)
 Rage (1988)
 The promise (1991)
 The very best of t'pau (1993)
 Red (1997)

Musikgrupper fra Storbritannien
Har spillet på Roskilde Festival
Sejet

Sejet kan henvise til flere stednavne i Danmark:
 Sejet (Horsens Kommune) – landsby i Uth Sogn, Horsens Kommune
 Sejet (Svendborg Kommune) – bebyggelse i Gudbjerg Sogn, Svendborg Kommune
Træden

Træden kan henvise til flere stednavne i Danmark:
 Træden (Horsens Kommune) – landsby i Træden Sogn, Horsens Kommune
 Træden (Esbjerg Kommune) – bebyggelse i Hostrup Sogn (Esbjerg Kommune)
Stupid White Men

Stupid White Men er et rockband fra Danmark.

Idéen til bandetnavnet Stupid White Men opstod allerede tilbage i slutningen af 90'erne men har siden ligget i dvale i en årrække hvorefter det for alvor blev det musikalske omdrejningspunkt for grupppens tre medlemmer.

Gruppen var før samlet i bandet Aya.

Diskografi 
 Stupid White Men (2011)

Eksterne henvisninger 
 Dumme mænd kan blive Danmarks næste store rockband 17. jan. 2011 politiken.dk

Musikgrupper fra Danmark
Øster Lindet

Øster Lindet (tysk: Osterlinnet) er en by i Sønderjylland med , beliggende 9 km øst for Gram, 7 kilometer sydvest for Jels, 11 km sydøst for Rødding og 24 km syd for Vejen. Byen hører til Vejen Kommune og ligger i Region Syddanmark. I 1970-2006 hørte byen til Rødding Kommune.

Øster Lindet hører til Øster Lindet Sogn, og Øster Lindet Kirke ligger i byen.

Faciliteter 
 Byen har ikke længere skole, men eleverne køres til Jels, hvor de kan blive til 9. klasse.
 Øster Lindet Forsamlingshus, der blev grundlagt i 1894, er det ældste forsamlingshus, der fortsat er i brug i Sønderjylland. Huset har 3 sale, og der kan dækkes til 140 personer.
 Børnehaven Lindehuset bag ved forsamlingshuset er en kommunal institution med 25-30 børn i alderen 0-6 år.
 Øster Lindet Idrætsforening er opstået ved sammenlægning af 2 gamle foreninger i 2013. Stenderup/Øster Lindet Ungdomsforening har siden 1894 været byens gymnastikforening, som desuden har haft aktiviteter som familiesvømning og dilettant. Øster Lindet Boldklub har siden 1957 været byens boldklub med hovedvægten på fodbold. Desuden har den haft håndbold og badminton samt arrangeret den årlige byfest i samarbejde med Landsbyforeningen. Da Landsbyhuset blev bygget i 2006, kom volleyball og motionscenter desuden på aktivitetslisten. Den nye forening tilbyder også dans, krolf og tennis.

Historie

Jernbaner 
Øster Lindet havde trinbræt med sidespor (tysk:Haltestelle) på Haderslev Amts Jernbaners strækning Vojens-Gram (1899-1938). Stationsbygningen er bevaret på Lindevej 8. Vejnavnet Dæmningen minder om jernbanen, og nordvest for Lindevej er banens tracé bevaret som grussti til Tøndervej og – mindre tilgængeligt – videre ind i skoven.

Det danske målebordsblad viser foruden forsamlingshuset kro, mejeri opg elværk i stationsbyen.

Genforeningen 
Foran forsamlingshuset står en sten, der blev rejst i 1930 til minde om Genforeningen i 1920. På stenens bagside er afstemningsresultatet indhugget: 96% stemte for Danmark.

Noter

Eksterne kilder/henvisninger 

 Øster Lindet
 SDFE kortviser: Målebordsblade, preussiske 1877-1920, danske 1920-71

Byer i Vejen Kommune
Byer i Sønderjylland (under den danske stat)
Byer og bydele med genforeningssten
Helikon

Helikon (, Elikón; ) er et skovklædt bjerg i den sydvestlige del af det græske landskab Boiotien (Viotía).

Helikon prises af Hesiod som hjem for muserne (videnskabens og kunstenes gudinder), der ellers knyttes til Olympen. I deres hellige lund på nordsiden af bjerget sprang kilderne Hippokrēne og Aganippe frem, der begge har ordet "hest" (græsk: ἵππος híppos) i navnet, og ifølge græsk mytologi blev skabt ved hesten Pegasus' fraspark. Begge var viet til muserne. Poseidon blev i en hymne hyldet som "Helikons herre". 

På den østlige top stod der et alter viet til Zeus (Zeus Helikonios). Nu ligger der et kapel viet til den hellige Elias der.

Noter

Eksterne henvisninger 
 

Bjerge i Grækenland
Pauley Perrette

Pauley Perrette (født 27. marts 1969) er en amerikansk skuespillerinde, kendt for rollen Abigail Sciuto i NCIS. Hun er også forfatter og borgerrettighedsfortaler.

Tidligere liv 
Perrette er født i New Orleans og er opvokset i syd USA. Hun har fortalt Craig Ferguson, i The Late Late Show, at hun har boet i Georgia, Alabama, Tennessee, North Carolina, South Carolina, New York, New Jersey og Californien.

Noter

Eksterne henvisninger 

 

Skuespillere fra USA
ALOA-prisen

ALOA-prisen uddeles af Center for litteratur fra Afrika, Asien, Latinamerika og Oceanien, og tildeles en forfatter fra disse områder, som har fået udgivet mindst en bog på dansk.

Prismodtagere 
 2012 César Aira
 2011 Evelio Rosero
 2010 Kamila Shamsie
 2009 Chimamanda Adichie
 2008 ingen uddeling
 2007 Assia Djebar
 2006 Marjane Satrapi
 2005 ingen uddeling
 2004 Galsan Tschinag
 2003 Atiq Rahimi
 2002 Ariel Dorfman
 2001 ingen uddeling
 2000 Mia Couto
 1999 Edwidge Danticat
 1998 Amin Maalouf
 1997 ingen uddeling
 1996 Rohinton Mistry
 1995 Abdulrazak Gurnah
 1994 Bao Ninh
 1993 Eduardo Galeano

Ekstern henvisning 
 Velkommen til ALOA 

Litteraturpriser fra Danmark
Citykirken Aarhus

Citykirken Aarhus  er en frikirke i Aarhus. Citykirken er en sammenlægning af tre kirker i Aarhus, og blev indviet i januar 2010 med fokus på at gøre det oprindelige kristne budskab fra det første århundrede, relevant i det 21. århundrede – også i hverdagen.

Citykirken er medlem af Frikirkenet.dk, som er et netværk af flere end 100 frikirker, organisationer og institutioner i Danmark.

Kirken er for alle aldersgrupper og holder gudstjenester søndag formiddag og børnekirke de fleste søndage. Igennem ugen er der blandt andet samlinger for seniorer, teenagere og unge.

Citykirkens formål

Kirken ser deres opgave som kristne og som kirke først og fremmest at være centrum for Guds kærlighed. Gud elsker betingelsesløst.

Den kærlighed Gud elsker med vil kirken give videre og kirken har formuleret fire fokusområder:

Gud: Kirkens åndelighed eller spiritualitet. Universets Gud vil gerne have en relation til os alle og det er den relation der er livsforvandlende og centrum for alt andet vi gør.

Os selv: Den enkeltes personlige vækst. Alt levende vokser og hele vores liv bør være en stadig personlig udvikling. Gud har en drøm for hver enkelt menneskes liv og har givet os evner, talenter, erfaringer osv. som skal bruges på vejen mod den drøm og i vores daglige vandring mod at blive mennesker der mere og mere afspejler det ideal Jesus har givet os.

Relationer i kirken: Kirken er en unik sammenslutning af mennesker der har der søger eller har mødt Gud og som derfor er blevet en slags familie, med en dimension som andre fællesskaber ikke har. Her findes en livsforvandlende kraft fra Gud som sætter os i stand til at bære hinandens glæder og sorger.

Dig: Hele verden. Det budskab Gud kommunikerede igennem Jesus er verdens bedste budskab og det fortjener at blive delt med alle mennesker. Som kristne og som kirke skal vi dele det Gud har gjort for og i os med andre. Citykirken forsøger at gøre det både med ord, med kærlighed i praksis og med en tro på Guds overnaturlige indgriben.

Fusionen 
Citykirken er en fusion af Apostolsk Kirke i Aarhus, Aarhus Pinsekirke og Frikirken ved Runddelen. Den 7. marts 2010 åbnede kirken officielt på Viborgvej i Hasle, i den tidligere Aarhus Pinsekirkes kirkebygning.Århus Pinsekirke var en kirke på Viborgvej i Aarhus-bydelen Hasle med tilknytning til Pinskirkerne i Danmark. Kirken havde beliggenhed lidt over for Hasle Kirke og havde ca. 500 medlemmer (pr. 2006), hvilket gjorde den til den næststørste Pinsekirke i Danmark.

Århus Pinsekirke blev stiftet 4. marts 1928 med otte medlemmer, men hed da Filadelfia-menigheden. Oprindelig holdt man til i lejede lokaler i Banegårdsgade, men senere flyttede man til Skt. Clemens Stræde og derefter til J.M. Mørksgade, hvor Århus Pinsekirke hørte hjemme i 46 år. Da man havde behov for mere plads købte man en fabrik på Viborgvej og flyttede 1. januar 1988. I oktober 1988 begyndte man at bygge kirken på Viborgvej.

Eksterne kilder 

Kirker i Aarhus
Etableret i 2010
Kirkesamfund
Vorde Kirke

Vorde Kirke ligger i Vorde Sogn i det tidligere Nørlyng Herred, Viborg Amt, nu Viborg Kommune. kor og skib er opført i romansk tid af fint tilhugne granitkvadre over hulkantsokkel. Midt på skibets nordmur har man fundet rester af en dør, hvilket kunne tyde på, at kirken har været i brug inden skibet blev endeligt færdigbygget. Begge de normale døre er bevaret, den tilmurede norddør står som indvendig niche, syddøren er stadig i brug. To oprindelige vinduer ses i tilmuret tilstand. Tårn er opført i sengotisk, våbenhus i senere tid. Våbenhusets gavltrekant har en korsblænding med korsede arme. Kirken blev istandsat i 1938.

Mellem skibet og våbenhuset sidder en dørfløj fra 1623. Kor og skib har bjælkelofter. Korbuen står med profilerede, omløbende kragbånd, som på de lodrette flader har lindorme i relief. Altertavlen er fra begyndelsen af 1600-tallet og er købt fra Gråbrødre Kirke i Viborg i 1813. Prædikestolen er fra begyndelsen af 1600-tallet. På skibets nordvæg hænger et epitafium over Anders Christensen fra Lundsgård (død 1661) og hustru med portrætmaleri.

Den romanske døbefont har liljeornamenter på kummen og svarer til fonten i Fiskbæk Kirke.

Eksterne kilder og henvisninger 

 Kirkens beskrivelse i Trap – Kongeriget Danmark, 3. Udgave 4. Bind, s. 695 hos Projekt Runeberg
 Vorde Kirke  hos nordenskirker.dk
 Vorde Kirke hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Ulrik Plesner (flertydig)

Ulrik Plesner er navnet på to danske arkitekter:

 Ulrik Plesner (1861-1933) – dansk arkitekt
 Ulrik Plesner (født 1930) – dansk arkitekt
Christian Louboutin

Christian Louboutin (født 7. januar 1964) er en skodesigner der lancerede sin første skokollektion for kvinder i 1991. Siden 1992 er skoene blevet produceret med den karakteristiske røde sål, hvilket er blevet hans signatur. I marts 2007 søgte Louboutin om at få hans røde sål trademærket i USA.

Biografi 
Som 12-årig sneg Louboutin sig tit ud af skolen for at se showgirls på de parisiske natklubber, hvor han blev meget fascineret af deres kostumer. Han er citeret for at have sagt "showpigerne inspirerede mig meget. Hvis du kan lide høje hæle, er det den ultimative høje høj – det handler kun om benene, hvordan de bærer dem selv og udsmykningen af kroppen. De er det ultimative ikon".

Skoene 
Christian Louboutin er blandt de designere der har fået stiletterne tilbage ind i modebilledet. I 90'erne og 00'erne lavede han mange sko med hæle hvis højde var 120mm og højere. Louboutins mål er at "få kvinden til at se sexet ud, smuk ud, at få hendes ben til at se så lange ud, som de kan". Selvom han laver sko med lavere hæl, så er han bedst kendt for sine mere vilde aftensko, som ofte har smykkede stropper, sløjfer, fjer, læder og andre dekorative ting på sig. 

Om den karakteristiske røde sål har Louboutin sagt: 

"I 1992 indførte jeg den røde sål i designet af mine sko. Det skete ved et uheld da jeg følte at skoene manglede energi, så jeg puttede rød neglelak på sålen af en sko. Det var så stor en succes at det blev permanent".

De røde såler er i dag varemærkeregistreret i hele EU og i USA.

Medierne 
 Jennifer Lopez har indspillet en sang om skoene, der hedder Louboutins. 
 Oprah Winfrey har vist en kollektion i et af sine shows, hvor hun omtalte skoene som værende et stykke kunst. 
 Sammen med instruktør David Lynch har Louboutin laves en udstilling med sjældne sko af Louboutin, denne vises på Pierre Passebon Gallery, udstillingen hedder "Fetish"

Eksterne henvisninger 
 Officiel hjemmeside for Christian Louboutin

Designere fra Frankrig
Jackson Rathbone

Monroe Jackson Rathbone V, bedre kendt som Jackson Rathbone (født 14. december 1984 i Singapore), er en amerikansk skuespiller og sanger, der nok er bedst kendt for sin rolle som Jasper Hale i Twilight-filmserien. Han er også med i filmen Big Stan, hvor han spiller Robbie the Hippie.

Privat
Rathbone og Sheila Hafsadi, fik en søn, Monroe Jackson Rathbone VI, den 5. juli 2012. Den nære ven og Twilight-medskuespiller Nikki Reed er gudmor. Han og Hafsadi blev gift den 29. september 2013. Den 31. maj 2016, fik parret deres andet barn, en datter ved navn Presley Bowie Rathbone.

Referencer

Eksterne henvisninger 

 
 

Skuespillere fra USA
Modtagere af Golden Raspberry Awards